cyanic-selkie/wikianc huggingface dataset:
Ρωμαϊκή Αγορά της Θεσσαλονίκης
μικρογραφία|Ρωμαϊκή Αγορά της Θεσσαλονίκης. Το θέατρο alt=Ρωμαϊκή Αγορά της Θεσσαλονίκης|thumb|Ρωμαϊκή Αγορά της Θεσσαλονίκης μικρογραφία|Ρωμαϊκή Αγορά της Θεσσαλονίκης. Ο δρόμος και η στοά δίπλα, στη νότια πλευρά της Αγοράς Η Ρωμαϊκή Αγορά της Θεσσαλονίκης, βρίσκεται μεταξύ των οδών Φιλίππου, Αγνώστου Στρατιώτου, Ολύμπου και Μακεδονικής Αμύνης, στην προς την Άνω Πόλη προέκταση της πλατείας Αριστοτέλους. Για τρεις περίπου αιώνες αποτέλεσε κύριο σημείο αναφοράς της πόλης, καθώς και διοικητικό κέντρο, ανεγέρθηκε στη Θεσσαλονίκη κατά το τέλος του 2ου αι. και το πρώτο τρίτο του 3ου αι. μ.Χ. Χτίστηκε ως κάτι αντίστοιχο προς την ελληνική Αγορά, με αρχέτυπο όμως το κέντρο της Ρώμης. Την ίδια εποχή διαμορφώθηκαν πανομοιότυπες αγορές σε όλη τη Ρωμαϊκή αυτοκρατορία. Κατά την παλαιοχριστιανική περίοδο το συγκρότημα της Ρωμαϊκής Αγοράς υπέστη αλλαγές, διατήρησε ωστόσο κάποιες από τις λειτουργίες του σαν κοινωνικό κέντρο της πόλης.
Ιστορικά στοιχεία
Ο χώρος της Ρωμαϊκής Αγοράς ήταν καλυμμένος μέχρι το 1966 που πραγματοποιήθηκαν εκσκαφές με σκοπό την ανέγερση του Δικαστικού Μεγάρου της πόλης. Ενώ οι ανασκαφές είχαν ξεκινήσει, ανακαλύφθηκαν στο χώρο αυτό τα πρώτα ευρήματα μεγάλης ιστορικής και αρχαιολογικής αξίας. Ο έφορος αρχαιοτήτων Φώτης Πέτσας με την αναστήλωση του μοναδικού μονόλιθου μαρμάρινου κίονα με κιονόκρανο, που βρέθηκε ακέραιος, κατάφερε να ματαιωθούν τα σχέδια για την ανέγερση οποιουδήποτε κτιρίου στην περιοχή.
Σήμερα στο χώρο της Ρωμαϊκής Αγοράς λειτουργεί μουσείο η είσοδος του οποίου γίνεται από την Κρυπτή Στοά. Στο Ωδείο πραγματοποιούνται πολιτιστικές εκδηλώσεις.
Περιγραφή-χαρακτηριστικά
μικρογραφία|214x214εσ|Κυκλική αίθουσα εφίδρωσης (πυριατήριο) του Ελληνιστικού βαλανείου (πρώτο μισό 2ου αιώνα π.Χ.), Αρχαία ρωμαϊκή Αγορά, Θεσσαλονίκη Κύριο χαρακτηριστικό των πόλεων κατά τη Ρωμαϊκή περίοδο ήταν η ύπαρξη δύο λεωφόρων, μιας με διεύθυνση από βορρά προς νότο και μιας από ανατολή προς δύση. Στη Ρωμαϊκή Θεσσαλονίκη, οι κύριοι οδικοί άξονες ήταν η Via Regia (σημερινή οδός Εγνατία), που ξεκινούσε από την Πύλη του Βαρδαρίου και κατέληγε στην Κασσανδρεωτική Πύλη του ανατολικού άκρου της πόλης, και μία οδός κάθετη προς την Εγνατία που πιθανώς διέσχιζε την πόλη από τη θάλασσα μέχρι την Ακρόπολη. Στο σταυροδρόμι αυτών των οδών βρισκόταν η Ρωμαϊκή Αγορά.
Όταν λειτουργούσε κατά τη Ρωμαϊκή περίοδο, η Αγορά αποτελούνταν από δύο πλατείες, αυτή που έχει ανασκαφεί και περιλαμβάνει την Κρυπτή Στοά, το Μουσείο της Ρωμαϊκής Αγοράς και το Ωδείο και αυτή που στα βυζαντινά χρόνια λειτουργούσε ως ανοιχτή πλατεία χωρίς στοές και παραμένει κάτω από το ανώτερο τμήμα της Πλατείας Αριστοτέλους χωρίς να έχει ερευνηθεί.
Σύμφωνα με τα τμήματα της Ρωμαϊκής Αγοράς που έχουν αποκαλυφθεί, αποτελούνταν από μία μεγάλη ορθογώνια πλατεία με ίχνη μαρμάρινων πλακοστρώσεων στο βορειοδυτικό τμήμα της, ένα Ωδείο-βουλευτήριο με διαμορφωμένες κτιστές κερκίδες και σκηνή στο ανατολικό τμήμα της και το ισόγειο τμήμα πολυώροφης στοάς (cryptoporticus-Κρυπτή Στοά) στο νότιο τμήμα της. Ακόμα στη νοτιοανατολική γωνία του χώρου έχει αποκαλυφθεί ένα τμήμα λουτρικού συγκροτήματος (βαλανείο), ελληνιστικής περιόδου (πρώτο μισό 2ου αιώνα π.Χ.), που περιλαμβάνει ένα πυριατήριο (κυκλική αίθουσα εφίδρωσης) με εικοσιπέντε λουτήρες, μια πισίνα ψυχρού και μία θερμού λουτρού και έναν θερμαντικό κλίβανο.
Στα ευρήματα περιλαμβάνονται ψηφιδωτά δάπεδα, τμήμα λιθόστρωτου δρόμου, αγωγοί και οχετοί αποχέτευσης, καθώς και αργυρά νομίσματα και λίθινα και μαρμάρινα γλυπτά.
Η μεγαλοπρεπής αρχαία στοά των ειδώλων (Las Incantadas-Οι μαγεμένες) υπήρχε στο ύψος περίπου της σημερινής Εγνατίας και ήταν μέρος του συγκροτήματος της Ρωμαϊκής Αγοράς. Από τη στοά αυτή μάλιστα πραγματοποιούνταν η είσοδος στην Αγορά. Ανάγλυφες παραστάσεις οκτώ μυθικών προσώπων στόλιζαν τη στοά. Κατά το μεγαλύτερο μέρος της Τουρκοκρατίας τα ερείπια της στοάς βρίσκονταν στην αυλή ενός Εβραϊκού σπιτιού. Το 1864, μετά από εντολή της Οθωμανικής κυβέρνησης, τα γλυπτά μεταφέρθηκαν στο Μουσείο του Λούβρου από το Γάλλο E. Miller. Εκεί βρίσκονται μέχρι σήμερα.
Μία από τις αλλαγές της αγοράς κατά τα Παλαιοχριστιανικά χρόνια ήταν η μετατροπή της Κρυπτής Στοάς σε μεγάλη δεξαμενή ύδρευσης, όπως επίσης και η ίδρυση ενός ιαματικού «αγιάσματος» σε τμήμα της ίδιας στοάς. Εκεί αποκαλύφθηκε μία παλαιοχριστιανική τοιχογραφία μεγάλης σημασίας.
Εξωτερικοί σύνδεσμοι
Πληροφορίες για το Μουσείο της Ρωμαϊκής Αγοράς της Θεσσαλονίκης
Κατηγορία:Ρωμαϊκή αρχιτεκτονική στη Θεσσαλονίκη Κατηγορία:Αρχαιολογικοί τόποι στη Θεσσαλονίκη Κατηγορία:Αξιοθέατα στη Θεσσαλονίκη
Το τραγούδι της αγάπης
Το τραγούδι της αγάπης (Iσπανικά: Canción de amor) είναι τηλενουβέλα μεξικάνικης παραγωγής του 1996.
Πρωταγωνιστούν Εδουάρδο Καπετίγιο, Λορένα Ρόχας, Χοακίν Κορδέρο, Νούρια Μπάχες και Αλόνσο Ετσανόβε.
Πλοκή
Η Άνα είναι το χαριτωμένο αστέρι στο τραγούδι της αγάπης, που ερωτεύεται τον Ρένσο, ένα ροκ τραγουδιστή όταν αντιμετωπίζει ένα υπέροχο μέλλον. Από τη στιγμή που συναντιούνται, η ζωή της Άνα, όπως αυτή αγωνίζεται αλλάζει ριζικά και στον Ρένσο καθώς έχει διαγνωστεί πρόσφατα με λευχαιμία. Η Άνα αποφασίζει να ζήσει τη ζωή της έντονα, παντρεύεται τον Ρένσο και του χαρίζει μια κόρη, για να διατηρηθεί η μεγάλη αγάπη που έχουν.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Γαλαξίας του Γλύπτη
Ο Γαλαξίας του Γλύπτη (γνωστός και ως NGC 253) είναι ένας αστρογόνος ραβδωτός σπειροειδής γαλαξίας σε απόσταση περίπου 11,5 εκατομμυρίων ετών φωτός στον αστερισμό Γλύπτη. Είναι ένας από τους φωτεινότερους γαλαξίες όπως φαίνονται από τη Γη και ο λαμπρότερος γαλαξίας στη ομάδα του Γλύπτη.
Ιστορία
Ο γαλαξίας ανακαλύφθηκε από την Καρολίν Χέρσελ το 1783. Ανακάλυψε τον γαλαξία καθώς αναζητούσε κομήτες τις 23 Σεπτεμβρίου 1783. Ο Ουίλιαμ Χέρσελ συμπεριέλαβε αυτόν το γαλαξία στον κατάλογό του ως Η.V.1
Στον Γαλαξία του Γλύπτη έχει ανιχνευθεί μόνο ένας υπερκαινοφανής αστέρας, ο SN 1940E, ο οποίος έφθασε σε φαινόμενο μέγεθος +14. Το γεγονός ότι έχει παρατηρηθεί μόνο ένας υπερκαινοφανής στον Γαλαξία του Γλύπτη είναι παράξενο, καθώς οι αστρογόνοι γαλαξίες είναι συνυφασμένοι με τους υπερκαινοφανείς αστέρες.
Χαρακτηριστικά
thumb|left|240px|Ο Γαλαξίας του Γλύπτη στα υπέρυθρα κύματα από το VISTA Ο Γαλαξίας του Γλύπτη είναι ένας ραβδωτός σπειροειδής γαλαξίας. Πρόκειται για τον μεγαλύτερο κοντινό γαλαξία ο οποίος υφίσταται αστογέννεση, η οποία συμβαίνει κυρίως στον μικρό, λαμπρό πυρήνα του γαλαξία, αλλά πρόσφατες διεργασίες γέννησης αστέρων έχουν παρατηρηθεί και στον δίσκο του γαλαξία. Συνήθως, η αλληλεπίδραση με κάποιον άλλο γαλαξία προκαλεί την αστρογένεση, όπως για παράδειγμα στο Μεσιέ 82, αλλά στο γαλαξία του Γλύπτη δεν υπάρχει κάποιος άλλος γαλαξίας για να αρχίσει η αστρογέννεση. Αποτελεί μία σημαντική πηγή υπέρυθρης ακτινοβολίας. Στον γαλαξία έχουν βρεθεί πηγές ακτίνων Χ, κυρίως μαλακών, και ραδιοκυμάτων. Γύρω από τον πυρήνα του γαλαξία έχει ανιχνευθεί ένας δακτύλιος από αέριο. Επίσης έχει ανιχνευθεί μία φυσαλίδα θερμού αερίου, αλλά και ένας αστρικός άνεμος, που πνέει προς την ίδια κατεύθυνση. Στον δίσκο του γαλαξία υπάρχει μεγάλη ποσότητα σκόνης, που προσδίδει στον γαλαξία μία παράξενη εμφάνιση. Η έντονη παρουσία σκόνης επηρεάζει το φαινόμενο μέγεθος των αστέρων, αλλά και το χρώμα του Γαλαξία του Γλύπτη.
Στον πυρήνα του γαλαξία παρατηρήθηκε το 2003 από το Διαστημικό τηλεσκόπιο Τσάντρα υπερθερμασμένο, με θερμοκρασία της τάξης των εκατομμυρίων βαθμών Κελσίου, αέριο, που περιστρέφεται γύρω από μια υπέρμαζη μαύρη τρύπα, με μάζα 5 εκατομμύρια φορές μεγαλύτερη από αυτή του Ήλιου. Όταν η περιοχή παρατηρήθηκε ξανά το 2012 από κοινού από τα «Τσάντρα» και NuSTAR, βρήκαν ότι δεν είχε συσσωρεύσει υλικό γύρω της και έτσι θεωρήθηκε ανενεργή. Το γεγονός αυτό θεωρείται παράδοξο, επειδή είναι αποδεκτό ότι η ενεργότητα μιας μαύρης τρύπας είναι ανάλογη με τον ρυθμό παραγωγής αστέρων του γαλαξία, μέχρι το σημείο που η ακτινοβολία από τη μαύρη τρύπα σταματήσει την αστρογένεση, και ο Γαλαξίας του Γλύπτη παράγει αστέρες με έντονους ρυθμούς.
Ο Γαλαξίας του Γλύπτη φαίνεται υπό κλίση 78,5 μοιρών.
Λουί Σικουαλέ ντε Κορμπινί
Ο Λουί Αντουάν Ανζ Σικουαλέ ντε Κορμπινί (6 Απριλίου 1771 στην Ρεν - 29 Απριλίου 1811 στο Μπλουά) ήταν Γάλλος πολιτικός.
Γαλαξίας του Γλύπτη
Ομάδα γαλαξιών
Ο Γαλαξίας του Γλυπτή ανήκει στην Ομάδα γαλαξιών Γλύπτη, μία από τις εγγύτερες στην Τοπική ομάδα γαλαξιών ομάδες γαλαξιών. Ο Γαλαξίας του Γλύπτη είναι ο λαμπρότερος γαλαξίας αυτής της ομάδας, της οποίας κύρια μέλη είναι οι NGC 247, NGC 59, NGC 7793, NGC 625, ESO 245-05 και IC 2574.
Λουί Σικουαλέ ντε Κορμπινί
Ήταν επίτροπος του Διευθυντηρίου του γαλλικού νομού της Ελλάδας της Κόρκυρας.
Γαλαξίας του Γλύπτη
Εξωτερικοί σύνδεσμοι
Γλυπτη 0253 Γαλαξιας Γλυπτη 065
Λουί Σικουαλέ ντε Κορμπινί
Διετέλεσε νομάρχης της Λουάρ-ε-Σερ.
EXIT Festival
Το EXIT Festival (Φεστιβάλ Έξοδος) είναι ένα θερινό μουσικό φεστιβάλ που διεξάγεται ετήσια στο Κάστρο Πετροβαραντίν, στο Νόβι Σαντ της Σερβίας. Είναι αναγνωρισμένο ως ταξιδιωτικός προορισμός από τα διεθνή πρακτορεία και πολυβραβευμένο ως ένα από τα Καλύτερα Ευρωπαϊκά Φεστιβάλ. Ετήσια προσελκύει πάνω από 150.000 άτομα. Έχει πάνω από 40 σκηνές και ζώνες, από τις οποίες η κεντρική σκηνή έχει χωρητικότητα 35.000 άτομα και η χορευτική σκηνή 25.000. Οι επισκέπτες μπορούν να μείνουν στις κατασκηνώσεις του Έξοδος ή σε ένα από τα πανδοχεία της πόλης.
Στο επόμενο EXIT festival, στις 7-10 Ιουλίου 2022, θα εμφανιστούν οι: Ίγκι Αζάλια, Masked Wolf, Senidah, Zhu, Sepultura, Κάλβιν Χάρις, Νικ Κέιβ και Bad Seeds, Τζέιμς Άρθουρ, Afrojack, Μπόρις Μπρέιτσα, Honey Dijon, Στέφαν Μποτσίν, ARTBAT, Ντένις Σούλτα, DJ Tennis, Ανφίσα Λετιάγκο, Μάρκι Ραμόν, Napalm Death, The Exploited, Blind Channel, Άνταμ Μπέγιερ b2b Ενρίκο Σαντζουλιάνο, Dax j, Konstrakta, Prti Bee Gee, Μαρτσέλο, Brkovi, Artan Lili, και άλλοι.
Ιστορία
Η ιδέα του EXIT Festival ξεκίνησε το 2000 στην Πανεπιστημιούπολη του Νόβι Σαντ, από ένα φοιτητικό κίνημα που αγωνιζόταν για την δημοκρατία και την ελευθερία στη Σερβία και στα Βαλκάνια. Μετά τις Γιουγκοσλαβικές εκλογές του 2000, το 2001, το Έξοδος μεταφέρθηκε από την Πανεπιστημιούπολη στο Κάστρο Πετροβαραντίν και προσέλκυσε πάνω από 150.000 επισκέπτες. Από τότε διεξάγεται ετήσια στην ίδια τοποθεσία. Το 2005 προσέλκυσε πάνω από 150.000 επισκέπτες σε τέσσερις ημέρες, από τους οποίους οι 35.000 ήρθαν από την πρώτη μέρα. Τα επόμενα χρόνια το Έξοδος κέρδισε μεγάλη αναγνώριση από τα διεθνή μέσα. Το 2006 η Βρετανική εφημερίδα The Observer συμπεριέλαβε το Έξοδος στον κατάλογό της με τους 25 καλύτερους ταξιδιωτικούς προορισμούς. Το 2007 ψηφίστηκε ως το Καλύτερο Ευρωπαϊκό Φεστιβάλ από τα Βραβεία Yourope και το καλύτερο Ξένο Φεστιβάλ από τα Βραβεία Φεστιβάλ Ηνωμένου Βασιλείου. To 2008 η The Guardian συμπεριέλαβε το Έξοδος στους 12 καλύτερους ταξιδιωτικούς προορισμούς. Το 2011 το CNN συμπεριέλαβε το Έξοδος στα 9 καλύτερα φεστιβάλ παγκόσμια. Το 2013 και το 2017 βραβεύτηκε ως το Καλύτερο Μεγάλο Ευρωπαϊκό Φεστιβάλ από τα Ευρωπαϊκά Βραβεία Φεστιβάλ. Το 2016 κέρδισε τον τίτλο «Καλύτερο Θερινό Μουσικό Φεστιβάλ στην Ευρώπη» από την πύλη των «Καλύτερων τουριστικών προορισμών στην Ευρώπη» σε συνεργασία με την Ευρωπαϊκή Επιτροπή.
To 2017 πάνω από 200.000 επισκέπτες από 60 διαφορετικές χώρες ήρθαν στο Φεστιβάλ Έξοδος. Το 2018 το Έξοδος βραβεύτηκε από το Συμβούλιο Περιφερειακής Συνεργασίας για την διοργάνωση του 2017. Τον ίδιο χρόνο το BBC News συμπεριέλαβε το Έξοδος στα μεγαλύτερα μουσικά φεστιβάλ παγκόσμια. Το 2019 το Forbes δημοσίευσε ένα άρθρο για το Έξοδος ως πολύ καλή και προσιτή επιλογή ταξιδιωτικού προορισμού.
2021
Έγινε στις 8-11 Ιουλίου 2021. Εμφανίστηκαν οι: Νταβίντ Γκετά, DJ Snake, Πάουλ Καλκμπρένερ, Σαρλότ ντε Βίτε, Sabaton, Νίνα Κράβιτς, Solomun, Sheck Wes, Αμελί Λενς, Maceo Plex, Pan-Pot, Σατόρι, Ασάφ Αβιντάν, Πωλ βαν Ντάικ, Ρόνι Σάιζ, και εκατοντάδες άλλοι καλλιτέχνες. Ήρθαν πάνω από 180.000 επισκέπτες, από 70 διαφορετικές χώρες.
Παραπομπές
Κατηγορία:Φεστιβάλ μουσικής Κατηγορία:Πολιτισμός της Σερβίας
Παρθεναγωγείο Σάμου
Το Παρθεναγωγείο Σάμου ήταν το πρώτο σχολείο θηλέων που ιδρύθηκε στη Σάμο το 1855.
Ίδρυση
Αν κα αρχικά η κατώτερη η εκπαίδευση στη Σάμο ήταν μικτή, το 1855 ιδρύθηκε από την σύζυγο του ηγεμόνα Ιωάννη Γκίκα Αλεξάνδρα.Η συντήρησή του γινόταν από το προσωπικό ταμείο της Πριγκήπισσας. Πρώτη διευθύντρια του παρθεναγωγείου ήταν η Σαπφώ Λεοντιάς.Είχε τρεις τάξεις και λειτούργησε μέχρι το 1858. Οι λόγοι παύσης της ήταν άγνωστοι. Όμως το 1860 ο ηγεμόνας Μιλτιάδης Αριστάρχης επανασύστησε το Παρθεναγωγείο με τριάντα μαθήτριες και με διευθύντρια τη Μαρία Τζαμανίδου. Ιδιωτικές εισφορές ενισχυαν τη σχολή. Στο Παρθαναγωγείο εκτός απότη Διευθύντρια και την υποδιδασκάλισσα ανατέθηκε διδασκαλία διαφόρων μαθημάτων σε καθηγητές του Γυμνασίου Φίλιππο Ράμφο και Διονύσιο Κοκκόλη. Παράλληλα υπήρχαν προβλήματα κτηριακό και προσωρινά αξιοποιήθηκε ιδιωτική οικία. Τότε τέθηκε αίτημα οικοδόμησης μεγαλύτερου κτιρίου με σκοπό να χρησιμοποιηθεί ως Ανώτερο Παρθαναγωγείο και ως Οκοτροφειο, όπου διατρέφονταν με λίγα χρήματα κορίτσια από όλη τη Σάμο. Κάθε τμήμα της Σάμου θα μπορούσε να εισάγει στο Οικοτροφείο δωρεάν ένα κορίτσι διακρινόμενο για την ευφυΐα και την κοσμιότητά του. Το Δημόσιο ενίσχυε με 250 λίρες το Παρθεναγωγείο ενώ και εύποροι Σαμιώτες μπορούσαν να κάνουν δωρεές. Δώδεκα λίρες για κάθε κορίτσι και πενήντα για κάθε τμήμα πλήρωνε το Δημοσιο.
Κατάλογος πρωθυπουργών του Πράσινου Ακρωτηρίου
Ο Πρωθυπουργός της Δημοκρατίας του Πρασίνου Ακρωτηρίου (αμετάφραστο: Κάμπου Βέρντε) είναι αρχηγός κυβέρνησης της αφρικανικής χώρας. Διορίζεται από τον Πρόεδρο της χώρας. Το αξίωμα θεσμοθετήθηκε το 1975 και πρώτος πρωθυπουργός ανέλαβε ο Πέντρο Πίρες.
Μαντόν (Αλπ-Μαριτίμ)
Έχει πληθυσμό 28.486 κατοίκους (2016) και είναι το κέντρο ευρύτερης αστικής περιοχής με 75.064 κατοίκους.
Το Μαντόν υπήρξε πάντα μια σημαντική παραμεθόρια πόλη. Για αιώνες, σχημάτιζε τα σύνορα μεταξύ των επαρχιών Προβηγκίας και Γένοβας και υπήρξε τμήμα του Μονακό. Έγινε γαλλικό έδαφος μετά το δημοψήφισμα του 1860 και σύντομα έγινε σύγχρονο τουριστικό κέντρο με μεγάλα αρχοντικά και κήπους. Το εύκρατο μεσογειακό του κλίμα είναι ιδιαίτερα ευνοϊκό για την βιομηχανία εσπεριδοειδών, κύρια καλλιέργεια της περιοχής.
Οι κάτοικοι αναφέρονται ως Μαντοναί (ζ).
Γεωγραφικά στοιχεία
Εκτείνεται σε περιοχή 17 τετραγωνικών χιλιομέτρων.
Κλίμα
Το κλίμα της πόλης είναι μεσογειακό. Ωστόσο, οι ήπιοι χειμώνες (κατά μέσο όρο) και οι θερμότερες νύχτες το καλοκαίρι, σε σύγκριση με την υπόλοιπη γαλλική μεσογειακή παράκτια περιοχή, παρέχουν στο Μαντόν ένα ιδιαίτερο υποτροπικό μικροκλίμα, που επικρατεί από τη Νίκαια μέσω του Μονακό και του Μαντόν έως τα ιταλικά σύνορα που είναι ευνοϊκό για τα εσπεριδοειδή, μανταρινιές, πορτοκαλιές και λεμονιές, εξ ου ένα από τα σύμβολα της πόλης είναι το λεμόνι. Οι παγετοί του χειμώνα είναι εξαιρετικά σπάνιοι αλλά μπορούν να συμβούν κάθε λίγα χρόνια. Ομοίως, οι θερινές θερμοκρασίες είναι σχετικά μέτριες, σπάνια αυξάνονται πάνω από τους 30 ° C.
Ιστορία
μικρογραφία|250x250εσ|Η παλιά πόλη και το λιμάνι μικρογραφία|Πεζόδρομος στο κέντρο Η περιοχή του Μαντόν κατοικήθηκε από την Παλαιολιθική εποχή και είναι ο τόπος όπου η αρχαιολογική έρευνα αποκάλυψε απολιθώματα ανθρώπινων σκελετών και λείψανα προϊστορικής εποχής του Ανθρώπου του Γκριμάλντι, καθώς και Νεάντερταλ και Κρο-Μανιόν.
Στους ρωμαϊκούς χρόνους, η Ιουλία οδός (Via Julia Augusta), ένας δρόμος που συνέδεε την Πλατσέντια (σημερινή Πιατσέντσα) με την Αρελάτη (σημερινή Αρλ) διέρχονταν από το Mαντόν, και διέσχιζε την πόλη κατά μήκος της Ρυ Λονγκ στην παλιά πόλη.
Ο πρώτος οικισμός δημιουργήθηκε κατά τον 11ο αιώνα, όταν ο Κόμης της Βεντιμίλια έκτισε ένα κάστρο στον λόφο Πεπέν βορειοδυτικά του σύγχρονου κέντρου της πόλης. Κατά τη διάρκεια του 13ου αιώνα, η περιοχή πέρασε στον οίκο Βέντο της Γένοβας, που έχτισε ένα νέο κάστρο κατά μήκος της ρωμαϊκής οδού, παρέχοντας τον πυρήνα γύρω από τον οποίο αναπτύχθηκε η σημερινή πόλη. Έτσι, το Μαντόν ενσωματώθηκε στη Δημοκρατία της Γένοβας.
Η πρώτη αναφορά στο Μαντόν χρονολογείται από τις 21 Ιουλίου 1262, στη συνθήκη ειρήνης μεταξύ του Καρόλου του Ανζού και της Γένοβας. Η θέση στα σύνορα μεταξύ της Προβηγκίας και της Δημοκρατίας της Γένοβας, η οποία κατά το παρελθόν ισχυριζόταν ότι το Μονακό ήταν το δυτικό της όριο, καθιστούσε την πόλη πολυπόθητη.
Το 1346 αποκτήθηκε από τον Κάρολο Γκριμάλντι του Μονακό και κυβερνήθηκε από τους πρίγκιπες του Μονακό μέχρι τη Γαλλική Επανάσταση. Κατά τη διάρκεια της επανάστασης, ο Μαντόν προσαρτήθηκε στη Γαλλία. Ανήκε στην περιφέρεια Σανρέμο στο νομό Αλπ-Μαριτίμ, ο οποίος την εποχή εκείνη περιελάμβανε το Μονακό και το Σανρέμο.
Το 1814, το Μαντόν συμπεριλήφθηκε εκ νέου στο πριγκηπάτο του Μονακό, το οποίο, μετά τις Εκατό ημέρες του Ναπολέοντα το 1815, έγινε προτεκτοράτο του βασιλιά της Σαρδηνίας. Το 1848 ανακηρύχθηκε Ελεύθερη πόλη, μαζί με το γειτονικό Ροκεμπρύν και στη συνέχεια, δύο χρόνια αργότερα, τέθηκαν υπό την προστασία του Βασιλείου της Σαρδηνίας όπου διοικούνταν από τον Οίκο της Σαβοΐας για δέκα χρόνια. αριστερά|μικρογραφία|Διαφημιστική αφίσα του 1906 Το 1860, μετά τη Συνθήκη του Τορίνο και το δημοψήφισμα του 1860 με συντριπτική ψήφο υπέρ της προσάρτησης, η πόλη και η όλη η περιοχή της κομητείας της Νίκαιας προσαρτήθηκε στη Γαλλία. Ο Ναπολέων Γ' πλήρωσε 4 εκατομμύρια φράγκα ως αποζημίωση στον πρίγκιπα του Μονακό, ο οποίος παραιτήθηκε από τα δικαιώματά του δια παντός τον Φεβρουάριο 1861.
Η δημοσίευση του Χειμώνας και Άνοιξη στις ακτές της Μεσογείου (1861) του Άγγλου γιατρού Τζέιμς Χένρι Μπένετ είχε μια βαθιά επίδραση στο Μαντόν, καθιστώντας το δημοφιλή προορισμό για τους πάσχοντες από φυματίωση. Μέχρι τα τέλη του 19ου αιώνα, ο τουρισμός ήταν ένας σημαντικός παράγοντας στην ανάπτυξη της πόλης. Η πόλη έγινε ιδιαίτερα δημοφιλής σε Βρετανούς και Ρώσους αριστοκράτες που έχτισαν πολλά από τα πολυτελή ξενοδοχεία, τις βίλες και τα παλάτια που εξακολουθούν να στολίζουν την πόλη σήμερα. Πολλά από αυτά τα ξενοδοχεία και τα παλάτια χρησιμοποιήθηκαν ως νοσοκομεία κατά τη διάρκεια του Α 'Παγκοσμίου Πολέμου για να επιτρέψουν σε τραυματίες στρατιώτες να αναρρώσουν σε ένα ευχάριστο κλίμα.
Το Μαντόν ήταν η μόνη σημαντική πόλη που κατέλαβε η Ιταλία κατά την εισβολή της στη Γαλλία τον Ιούνιο του 1940. Μετά την ανακωχή της 22ας Ιουνίου 1940, τα δύο τρίτα του εδάφους της κοινότητας προσαρτήθηκαν από την Ιταλία ως terra irredenta. Η προσάρτηση διήρκεσε μέχρι τις 8 Σεπτεμβρίου 1943.
Αν και επισήμως επέστρεψε στη Γαλλία του Βισύ, το Μαντόν στην πραγματικότητα κατελήφθη από τη ναζιστική Γερμανία μέχρι την απελευθέρωσή του από τα αμερικανικά και καναδικά στρατεύματα της Πρώτης Ειδικής Υπηρεσίας στις 8 Σεπτεμβρίου 1944.
Αξιοθέατα-Τουρισμός
μικρογραφία|250x250εσ|Ο προμαχώνας, 1636-1639 Το Μαντόν έχει λάβει την ετικέτα «Πόλη τέχνης και ιστορίας» και διαθέτει ένα από τα ωραιότερα μπαρόκ αρχιτεκτονικά σύνολα. Περιλαμβάνει 6 παραλίες.
Εξωτερικοί σύνδεσμοι
Κατηγορία:Πόλεις της Προβηγκίας-Άλπεων-Κυανής Ακτής Κατηγορία:Πόλεις της Γαλλίας Κατηγορία:Πρώην μη αναγνωρισμένα κράτη
Ντέιβιντ Έμερι
Ο Ντέιβιντ Πίτερ Έμερι (David Peter Hemery, γεννήθηκε 18 Ιουλίου 1944) είναι Βρετανός πρώην αθλητής στίβου, νικητής των 400 μέτρων με εμπόδια στους Ολυμπιακούς Αγώνες του 1968 στην Πόλη του Μεξικού.
Βιογραφία
Ο Ντέιβιντ Έμερι γεννήθηκε στις 18 Ιουλίου του 1944. Στις 15 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στα 400 μ. εμπόδια με χρόνο 48.12. Τέσσερα χρόνια αργότερα, στους Ολυμπιακούς Αγώνες του Μονάχου, τερμάτισε τρίτος με χρόνο 48.52. Στα 4x400 μ. ήταν πέμπτος το 1968, με χρόνο 3.01.21, και δεύτερο το 1972 με χρόνο 3.00.46.
Το 2012, πρόσφερε τις υπηρεσίες του εθελοντικά στο πλαίσιο των Ολυμπιακών Αγώνων του Λονδίνου.
Εξωτερικοί σύνδεσμοι
Κατηγορία:Βρετανοί Ολυμπιονίκες Κατηγορία:Δρομείς ταχύτητας Κατηγορία:Βρετανοί αθλητές του στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Χάλκινοι Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1968 Κατηγορία:Αθλητές του στίβου στους Θερινούς Ολυμπιακούς Αγώνες 1972
Μπαλτούμα Ιωαννίνων
Η Μπαλτούμα (Τοπική Κοινότητα Μεγάλης Γότιστας - Δημοτική Ενότητα Εγνατίας), ανήκει στον δήμο Μετσόβου της Περιφερειακής Ενότητας Ιωαννίνων που βρίσκεται στην Περιφέρεια Ηπείρου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Μπαλτούμα ανήκε στο Τοπικό Διαμέρισμα Μεγάλης Γότιστας, του πρώην Δήμου Εγνατίας του Νομού Ιωαννίνων.
Γενικά στοιχεία
Η επίσημη ονομασία είναι “η Μπαλτούμα”. Έδρα του δήμου είναι το Μέτσοβο και ανήκει στο γεωγραφικό διαμέρισμα Ηπείρου.Η Μπαλτούμα έχει υψόμετρο 474 μέτρα από την επιφάνεια της θάλασσας, σε γεωγραφικό πλάτος 39,6757110196 και γεωγραφικό μήκος 21,0091452184.
Πρόσβαση
Η πρόσβαση έχει διευκολυνθεί με την κατασκευή της Εγνατίας Οδού με απόσταση από το οδικό δίκτυο μόλις λίγων χιλιομέτρων. Υπάρχει και παλαιά οδός που διασχίζει τον οικισμό η οποία όμως είναι πολύ κουραστική καθώς έχει πολλές στροφές για αυτό και οι ταξιδιώτες προτιμούν την Εγνατία Οδό. Στο χωρίο υπάρχει βενζινάδικο.
Κατηγορία:Δήμος Μετσόβου Κατηγορία:Χωριά του νομού Ιωαννίνων
Ευθυμιάς Σχολή Μυτιληνιών
Η Ευθυμιάς Σχολή Μυτιληνιών ήταν Δημόσιο Σχολή στους Μυτιληνιούς Σάμου.
Εξωτερικοί σύνδεσμοι
Δημοτικό Σχολείο Μυτιληνιών «Ευθυμιάς Σχολή» στη Σάμο
Κατηγορία:Ελληνικά σχολεία κατά την Τουρκοκρατία Κατηγορία:Ιστορία της Σάμου Κατηγορία:Εκπαιδευτικά ιδρύματα στην Ελλάδα
Εμμανυέλ Ροντοκανακί
Ο Εμμανυέλ Πιέρ Ροντοκανακί, γεννημένος στο Παρίσι στις 5 Σεπτεμβρίου 1859 και αποβιώσας στο Παρίσι στις 8 Ιανουαρίου 1934, ήταν Γάλλος λογοτέχνης και ιστορικός, ειδικός στην ιστορία της Ρώμης και της Παποσύνης. Οι πρόγονοί του κατάγονταν από τη Χίο.
Εξελέγη μέλος της Académie des Sciences Morales et Politiques το 1925. Κληροδότησε στη βιβλιοθήκη του Ινστιτούτου της Γαλλίας 1,400 έργα με θέμα την αρχαία και σύγχρονη Ιταλία.
Πρόεδρος του Μπανγκλαντές
Ο Πρόεδρος του Μπαγκλαντές (βεγγαλικά: বাংলাদেশের রাষ্ট্রপতি - Μπανλαντεσέρ ραστρόποτι) είναι ο αρχηγός του κράτους του Μπαγκλαντές. Σημερινός πρόεδρος (2023) είναι ο Μοχάμεντ Σαχαμπουντίν.
Ο ρόλος του προέδρου έχει αλλάξει τρεις φορές από την ανεξαρτησία της χώρας το 1971. Το 1991, με την αποκατάσταση της δημοκρατίας στη χώρα, το Μπαγκλαντές υιοθέτησε μια κοινοβουλευτική δημοκρατία. Ο Πρόεδρος είναι πλέον σε μεγάλο βαθμό διακοσμητικός και εκλέγεται από το κοινοβούλιο.
Το 1996, το Κοινοβούλιο ενέκρινε νέους νόμους που ενίσχυσαν την εκτελεστική εξουσία του προέδρου. Ο Πρόεδρος διαμένει στο Μπανγκαμπαμπάν, το οποίο είναι το γραφείο και η κατοικία του. Ο Πρόεδρος εκλέγεται από τους 300 βουλευτές με ανοικτή ψηφοφορία και ως εκ τούτου γενικά εκπροσωπεί το κόμμα που κατέχει τη πλειοψηφία στο κοινοβούλιο (σήμερα κυβερνών κόμμα είναι ο σύνδεσμος Αουάμι). Συνεχίζει να ασκεί τα καθήκοντά του μετά τη λήξη της πενταετούς θητείας του έως ότου εκλεγεί ένας διάδοχος στην προεδρία.
Εξουσίες και καθήκοντα
Επί του παρόντος, οι εξουσίες του προέδρου είναι σε μεγάλο βαθμό τελετουργικές. Το Σύνταγμα επιτρέπει στον Πρόεδρο να ενεργεί μόνο κατόπιν συμβουλής του πρωθυπουργού και του γραφείου του.
Εξουσίες διορισμού
Ο Πρόεδρος μπορεί να διορίσει τα ακόλουθα:
Προεδρική χάρη
Ο Πρόεδρος έχει το δικαίωμα να απονείμει χάρη σύμφωνα με το άρθρο 49 του Συντάγματος το οποίο του επιτρέπει να δώσει χάρη σε οποιονδήποτε, παρακάμπτοντας οποιαδήποτε δικαστική απόφαση στο Μπαγκλαντές.
Νομοθετικές εξουσίες
Με το άρθρο 80, ο Πρόεδρος μπορεί να αρνηθεί να συμφωνήσει σε οποιοδήποτε νομοσχέδιο που ψηφίστηκε από το κοινοβούλιο και να το αποστείλει προς επανεξέταση. Ένα νομοσχέδιο τίθεται σε ισχύ μόνο αφού ο Πρόεδρος συμφωνεί με αυτό. Αν το νομοσχέδιο εγκριθεί εκ νέου από το κοινοβούλιο και ο πρόεδρος αποτύχει ή αρνηθεί για δεύτερη φορά να συναινέσει σε ένα νομοσχέδιο, μετά από μια ορισμένη περίοδο ημερών, το νομοσχέδιο θα μετατραπεί αυτομάτως σε νόμο και θα θεωρηθεί ότι έχει εγκριθεί από τον πρόεδρο.
Καγκελάριος στα Πανεπιστήμια
Ο Καγκελάριος είναι τιμητική θέση στα πανεπιστήμια του Μπαγκλαντές. Είναι η θέση που κατέχει ο σημερινός πρόεδρος του Μπαγκλαντές στο πλαίσιο του νόμου περί ιδιωτικών πανεπιστημίων του 1992. Η θέση στα δημόσια πανεπιστήμια δεν έχει καθοριστεί για τον πρόεδρο βάσει πράξεων ή νόμων (επειδή η δημιουργία ενός κρατικού πανεπιστημίου στο Μπαγκλαντές χρειάζεται νομοθετική πράξη για να εγκριθεί).
Όσο Έχω Εσένα
Το Όσο Έχω Εσένα είναι ο τίτλος ελληνικής καθημερινής κωμικής τηλεοπτικής σειράς παραγωγής 2018-2019, η οποία βασίστηκε στην κολομβιανή κωμωδία «Pobres Rico» (=Φτωχοί Πλούσιοι) και προβλήθηκε από τον τηλεοπτικό σταθμό ΣΚΑΪ. Τη διασκευή του σεναρίου ανέλαβε η Ρένα Ρίγγα, ενώ τη σκηνοθεσία της σειράς ο Στέφανος Μπλάτσος. Το τραγούδι των τίτλων της σειράς είναι το "Όσο έχω εσένα", σε στίχους, μουσική και ερμηνεία Στέλιου Ρόκκου.
Η σειρά έκανε πρεμιέρα την Κυριακή 23 Σεπτεμβρίου 2018 με διπλό επεισόδιο στις 21:00 το βράδυ, ενώ μεταδιδόταν καθημερινά στις 15:10 το μεσημέρι από τον ΣΚΑΪ. Αν και δεν έκανε τόσο υψηλά νούμερα τηλεθέασης όσο αναμενόταν, ωστόσο απέκτησε ένα σταθερό δικό της κοινό και, ως αποτέλεσμα, εγκρίθηκαν άλλα 20 επεισόδια μετά τα 80 της αρχικής συμφωνίας. Τελικώς ολοκληρώθηκε στις 4 Φεβρουαρίου 2019, μετά από 100 επεισόδια.
Παραπομπές
Κατηγορία:Τηλεοπτικές σειρές ΣΚΑΪ Κατηγορία:Ελληνικές σαπουνόπερες
Πρωθυπουργός του Μπανγκλαντές
Ο πρωθυπουργός της κυβέρνησης της Λαϊκής Δημοκρατίας του Μπαγκλαντές (βεγγαλικά: গণপ্রজাতন্ত্রী বাংলাদেশ সরকারের প্রধানমন্ত্রী, Γκονοπροτζατάντρι Μπανγκλαντές Σορκαρέρ Πραντάνμαντρι) είναι ο αρχηγός της κυβέρνησης του Μπαγκλαντές. Ο Πρωθυπουργός και το Υπουργικό Συμβούλιο είναι συλλογικά υπεύθυνοι για τις πολιτικές και τις πράξεις τους στο Κοινοβούλιο, στο πολιτικό τους κόμμα και τελικά στο εκλογικό σώμα.
Η θέση του πρωθυπουργού απουσίαζε κατά τα έτη 1975-78, 1982-84 και 1990-91 λόγω του επιβληθέντος στρατιωτικού νόμου. Σε κάθε μία από αυτές τις περιόδους, η στρατιωτική χούντα υπό την ηγεσία του Προέδρου είχε τις εξουσίες του Πρωθυπουργού. Κατά την περίοδο μεταξύ του 1996 και του 2008, ο Επικεφαλής Σύμβουλος της Προσωρινής Κυβέρνησης της Λαϊκής Δημοκρατίας του Μπαγκλαντές ήταν αρχηγός της κυβέρνησης για 90 ημέρες κατά τη μεταβατική περίοδο εναλλαγής μεταξύ μιας εκλεγμένης κυβέρνησης σε μια άλλη. Ο Επικεφαλής Σύμβουλος ήταν επικεφαλής συμβουλευτικής επιτροπής αποτελούμενης από δέκα συμβούλους. Με εξουσίες σχεδόν ισοδύναμες με εκείνες του πρωθυπουργού των εκλεγμένων κυβερνήσεων, η εκτελεστική εξουσία του περιορίστηκε με ορισμένους συνταγματικούς περιορισμούς. Το σύστημα καταργήθηκε το 2011 με την 15η τροποποίηση του συντάγματος ώστε να επιτραπεί στην πολιτική κυβέρνηση να διεξάγει γενικές εκλογές στο μέλλον.
Κατηγορία:Πολιτική του Μπανγκλαντές
Αϊ-Γιάννης Θολής Αιτωλοακαρνανίας
Ο Αϊ-Γιάννης ή Άγιος Ιωάννης είναι πολύ μικρή ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού η οποία βρίσκεται βόρεια της νησίδας Έξω Λούρος και μέσα στην λιμνοθάλασσα Θολής, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Επάνω στη νησίδα υπάρχει το ερειπωμένο εκκλησάκι του Αγίου Ιωάννη το οποίο αναφέρεται και ως Άγιος Ιωάννης της Θολής. Δίπλα του βρίσκεται ερειπωμένος διώροφος πύργος με πολεμίστρες και ζεματίστρα πάνω από την είσοδό του. Η νησίδα υπήρξε μετόχι της Ιεράς Μονής Ταξιαρχών Νεοχωρίου και στον πύργο παλιότερα διέμενε καλόγερος του μοναστηριού.
Παραπομπές
Κατηγορία:Νησιά του Πατραϊκού κόλπου Κατηγορία:Ακατοίκητα νησιά
Αμάλ Κλούνεϊ
H  Aμάλ Κλούνεϊ (το γένος Alamuddin; γεννημένη στις 3 Φεβρουαρίου 1978) είναι Βρετανίδα δικηγόρος Λιβανέζικης καταγωγής με ειδίκευση στο διεθνές δίκαιο και τα ανθρώπινα δικαιώματα. . Είναι παντρεμένη με τον Αμερικανό ηθοποιό Τζορτζ Κλούνεϊ.
Πρώτα χρόνια
Η Alamuddin, γεννήθηκε στη Βηρυτό του Λιβάνου. Κατά τη διάρκεια του Λιβανικού Εμφυλίου Πολέμου την δεκαετία του 1980, η οικογένεια Alamuddin εγκατέλειψε τον Λίβανο και εγκαταστάθηκε στο Gerrards Cross του Buckinghamshire όταν εκείνη ήταν δύο ετών. Ο πατέρας της, Ramzi Alam Uddin, από οικογένεια Δρούζων του Λιβάνου, κάτοχος μεταπτυχιακό από το Αμερικανικό Πανεπιστήμιο της Βηρυτού και ιδιοκτήτης ταξιδιωτικού γραφείου, επέστρεψε στον Λίβανο το 1991. Η μητέρα της, Bariaa Miknass, από μια οικογένεια Σουνιτών Μουσουλμάνων, από την Τρίπολη του Βορείου Λιβάνου, είναι συντάκτης της παναραβικής εφημερίδας al-Hayat και ιδρυτής της εταιρείας δημοσίων σχέσεων International Communication Experts.
Έχει τρία αδέρφια : μια αδερφή, την Τάλα, και δυο αδερφούς, τον Σαμέρ και τον Ζιάντ, από τον πρώτο γάμο του πατέρα της.
Εκπαίδευση
Η Κλούνεϊ σπούδασε στο γυμνάσιο "Dr Challoner", ένα σχολείο θηλέων που βρίσκεται στο Amersham, Buckinghamshire. Στην συνέχεια σπούδασε στο St. Hugh's College της Οξφόρδης, όπου πήρε υποτροφία και το Βραβείο Shrigley. Το 2000, η Κλούνεϊ αποφοίτησε από το ίδιο πανεπιστήμιο με πτυχίο στην Νομική.
Το 2001 εισήχθη στην Νομική Σχολή του Πανεπιστημίου της Νέας Υόρκης. Έλαβε το βραβείο Jack J. Katz Memorial Award για την αρίστευσή της στον νόμο περί ψυχαγωγίας. Για ένα εξάμηνο, ενώ σπούδαζε ακόμα στο Πανεπιστήμιο της Νέας Υόρκης, εργάστηκε στο γραφείο της Sonia Sotomayor, η οποία τότε ήταν δικαστής του αμερικανικού εφετείου.
Καριέρα
Η Κλούνεϊ έχει τα προσόντα για να ασκεί το επάγγελμα του δικηγόρου στην Ηνωμένες Πολιτείες και το Ηνωμένο Βασίλειο. Έγινε δεκτή στους δικηγορικούς συλλόγους της Νέας Υόρκης το 2002 και της Αγγλίας και Ουαλίας το 2010. Έχει, επίσης, εμπειρία σε διεθνή δικαστήρια στη Χάγη, συμπεριλαμβανομένων του Διεθνούς Δικαστηρίου και του Διεθνούς Ποινικού Δικαστηρίου.
Η Κλούνεϊ έχει αναλάβει σημαντικές υποθέσεις, ανάμεσά τους η εκπροσώπηση του κράτους της Καμπότζης, του Αιγυπτιο-Καναδού δημοσιογράφου Mohamed Fahmy, του πρώην αρχηγού πληροφοριών της Λιβύης Αμπντάλα Αλ Senussi, της Γιούλια Τιμοσένκο και του Julian Assange, και έχει υπάρξει σύμβουλος του Βασιλιά του Μπαχρέιν σε σχέση με την Ανεξάρτητη Εξεταστική Επιτροπή του κράτους με επικεφαλής τον Καθηγητή Μ. Σερίφ Bassiouni.
Για τα εαρινά ακαδημαϊκά εξάμηνα του 2015 και του 2016 ,η Κλούνεϊ ήταν επισκέπτης καθηγήτρια στο Ινστιτούτο Ανθρωπίνων Δικαιωμάτων της Νομικής Σχολής της Κολούμπια.
Τον Οκτώβριο του 2014, η Κλούνεϊ είχε προσληφθεί για τον επαναπατρισμό των Ελγινείων. Τον Μάιο του 2015, η Ελλάδα αποφάσισε να σταματήσει τις νομικές διαδικασίες για την ανάκτηση των γλυπτών και η εντολή προς την Κλούνεϊ ανακλήθηκε.
Τον Ιανουάριο του 2015, η Κλούνεϊ άρχισε τις εργασίες της σχετικά με την αναγνώριση της αρμενικής Γενοκτονίας.
Τον Σεπτέμβριο του 2021, το Διεθνές Ποινικό Δικαστήριο (ΔΠΔ) διόρισε την Αμάλ Κλούνεϊ ως Ειδική Σύμβουλο για τη σύγκρουση στο Σουδάν στο Νταρφούρ.
Φιλανθρωπία
Η Κλούνεϊ συνεργάστηκε με την Ανθρωπιστική Πρωτοβουλία Aurora στο ξεκίνημα της ύπαρξης της υποτροφίας Αμάλ Κλούνεϊ, η οποία δημιουργήθηκε για να επιτρέπει κάθε χρόνο σε μια φοιτήτρια από τον Λίβανο να φοιτά σε ένα διετές πρόγραμμα διεθνούς απολυτηρίου στο United World College Dilijan.
Προσωπική ζωή
Η Αμάλ Κλούνεϊ μιλάει αγγλικά, γαλλικά και αραβικά. Ο πατέρας της είναι ένας λιβανέζος Δρούζος και η μητέρα της είναι σουνίτισσα μουσουλμάνα. . Το όνομά της προέρχεται από την αραβική λέξη أمل ʾamal, που σημαίνει "ελπίδα".
Στις 28 Απριλίου του 2014 αρραβωνιάστηκε τον ηθοποιό Τζορτζ Κλούνεϊ και στις 7 Αυγούστου 2014 το ζευγάρι έλαβε τις άδειες του γάμου από τον δήμο του Κένσινγκτον και του Τσέλσι στο Λονδίνο. Παντρεύτηκαν στις 27 Σεπτεμβρίου του 2014 στο δημαρχείο της Ιταλίας μετά από μια πολυτελή γαμήλια τελετή δυο μέρες νωρίτερα, επίσης στην Βενετία. Κουμπάρος του ζευγαριού έγινε ο φίλος του Κλούνεϊ Walter Veltroni, πρώην δήμαρχος της Ρώμης. Ο γάμος τους αναφέρθηκε ευρέως στα μέσα ενημέρωσης. Τον Οκτώβριο του 2014 ανακοινώθηκε ότι το ζεύγος Κλούνεϊ είχε αγοράσει το Mill House, σε ένα νησί στον ποταμό Τάμεση με κόστος περίπου 10 εκατομμύρια λίρες.
Τον Φεβρουάριο του 2017 ανακοινώθηκε από την τηλεοπτική εκπομπή του CBS ότι η Κλούνεϊ ήταν έγκυος και ότι η ίδια και ο σύζυγός της περίμεναν δίδυμα.Τον Ιούνιο του 2017 η Αμάλ Κλούνεϊ γέννησε δίδυμα, μια κόρη και ένα γιο, που πήραν αντίστοιχα τα ονόματα Ella και Alexander.
Εξωτερικοί σύνδεσμοι
Κατηγορία:Δικηγόροι
Σπαθίφυλλο
Tο σπαθίφυλλο είναι γένος περίπου 40 ειδών μονοκοτυλήδονων ανθοφόρων φυτών της οικογένειας των Αροειδών, που προέρχεται από τις τροπικές περιοχές της Αμερικής και της νοτιοανατολικής Ασίας. Ορισμένα είδη Σπαθίφυλλων είναι κοινώς γνωστά ως κρίνα της ειρήνης.
Είναι αειθαλή ποώδη πολυετή φυτά με μεγάλα φύλλα μήκους 12-65 εκ. και πλάτους 3-25 εκ.. Τα λουλούδια παράγονται σε ένα παχυσμένο κεντρικό μίσχο (σπάδικα), που περιβάλλεται από ένα 10-30 εκ. μακρύ, λευκό, κιτρινωπό, ή πρασινωπό φυλλόμορφο όργανο που φέρει ταξιανθία που μοιάζει με πέταλα (σπάθη). Το φυτό δεν χρειάζεται μεγάλες ποσότητες φωτός ή νερού για να επιβιώσει.
Ετυμολογία
Η περιγραφή του γένους από τον βοτανολόγο Heinrich Wilhelm Schott αναφέρεται στο Spatha foliaris persistens (λατινικά), όπου το spatha είναι μία σπάθη και το foliaris είναι ένα επίθετο που τροποποιεί το spathe, που σημαίνει ότι σχετίζεται με ένα φύλλο και το persistens σημαίνει συνεχής ή επίμονη. Phyllum σημαίνει επίσης ένα φύλλο.
Επιλεγμένα είδη
Το γένος περιλαμβάνει τα παρακάτω είδη (στα λατινικά):
Στα καλλιεργούμενα υβρίδια περιλαμβάνεται το είδος:
Τζόνας Σολκ
Ο Τζόνας Έντουαρντ Σολκ (αγγλικά: Jonas Edward Salk, 28 Οκτωβρίου 1914 – 23 Ιουνίου 1995) ήταν Αμερικανός ιατρικός ερευνητής και ιολόγος, παγκοσμίως γνωστός για την ανακάλυψη και ανάπτυξη του πρώτου ασφαλούς και αποτελεσματικού εμβολίου κατά της πολιομυελίτιδας. Γεννήθηκε στην πόλη της Νέας Υόρκης από γονείς που προέρχονταν από οικογένειες Ασκενάζι Εβραιορώσων μεταναστών. Παρόλο που οι ίδιοι δεν είχαν ευρεία μόρφωση, ήταν αποφασισμένοι να δουν τα παιδιά τους να τα καταφέρνουν. Ενώ φοιτούσε στην Ιατρική Σχολή του Πανεπιστημίου της Νέας Υόρκης, ο Σολκ ξεχώριζε ανάμεσα στους συμφοιτητές του όχι μόνο για τις ακαδημαϊκές του ικανότητες, αλλά και επειδή επέλεξε την επαγγεματική οδό της έρευνας κι όχι της εφαρμοσμένης ιατρικής.
Σπαθίφυλλο
Καλλιέργεια και χρήσεις
Αρκετά είδη είναι δημοφιλή ως φυτά εσωτερικού χώρου. Ζουν καλύτερα στη σκιά και χρειάζονται λίγο ηλιακό φως για να ευδοκιμήσουν, ενώ χρειάζονται πότισμα περίπου μία φορά την εβδομάδα. Η μελέτη καθαρού αέρα της NASA διαπίστωσε ότι το Σπαθίφυλλο καθαρίζει τον αέρα ενός εσωτερικού χώρου από ορισμένους περιβαλλοντικούς ρύπους, όπως το βενζόλιο και την φορμαλδεΰδη.
Τζόνας Σολκ
Βιογραφικά στοιχεία
Μέχρι το 1955, όταν παρουσίαστηκε το εμβόλιο Σολκ, η πολιομυελίτιδα θεωρούνταν στις μεταπολεμικές Η.Π.Α. ο τρομακτικότερος κίνδυνος για τη δημόσια υγεία. Τα ετήσια κρούσματα αυξάνονταν με καταστροφικό ρυθμό. Η επιδημία του 1952 αποτέλεσε και το χειρότερο ξέσπασμα στην ιστορία του έθνους. Από τα 58.000 περιστατικά που καταγράφηκαν επισήμως το έτος αυτό, 3.145 άτομα απεβίωσαν και 21.269 χτυπήθηκαν από μέτρια μέχρι σοβαρή αναπηρία, ενώ το μεγαλύτερο ποσοστό ήταν παιδιά. Η «αντίδραση του κόσμου ήταν εφάμιλλη της πανώλης», αναφέρει ο ιστορικός Γουίλιαμ Ο' Νηλ. «Οι κάτοικοι των αστικών περιοχών τρομοκρατούνταν κάθε καλοκαίρι που επέστρεφε ο τρομακτικός αυτός επισκέπτης». Σύμφωνα με ένα ντοκιμαντέρ του PBS (2009), «Αν εξαιρέσουμε την ατομική βόμβα, ο χειρότερος φόβος των Αμερικανών ήταν η πολιομυελίτιδα». Σαν αποτέλεσμα, οι επιστήμονες πραγματοποιούσαν αγώνα δρόμου προκειμένου να ανακαληφθεί τρόπος πρόληψης ή θεραπείας της νόσου. Ο Πρόεδρος των Ηνωμένων Πολιτειών Φραγκλίνος Ντ. Ρούζβελτ ήταν το πιο αναγνωρίσιμο θύμα της ασθένειας, ο οποίος και ίδρυσε έναν οργανισμό που χρηματοδότησε προγράμματα ανάπτυξης εμβολίων.
Σπαθίφυλλο
Τοξικότητα
Το Σπαθίφυλλο είναι ήπια τοξικό για τον άνθρωπο και τα ζώα κατά την κατάποση. Το κρίνο της ειρήνης δεν είναι ένα αληθινό κρίνο από την οικογένεια των Λειριοειδών (Liliaceae). Τα αληθινά κρίνα είναι πολύ πιο τοξικά για τις γάτες και τα σκυλιά. Το κρίνο της ειρήνης περιέχει κρυστάλλους οξαλικού ασβεστίου, που μπορεί να προκαλέσουν ερεθισμό του δέρματος, αίσθημα καύσου στο στόμα, δυσκολία στην κατάποση και ναυτία.
Εξωτερικοί σύνδεσμοι
Κατηγορία:Αροειδή
Τζόνας Σολκ
Βιογραφικά στοιχεία
Το 1960, ίδρυσε το «Ινστιτούτο Σολκ για Βιολογικές Μελέτες» (Salk Institute for Biological Studies) στην Λα Χόγια, Καλιφόρνια, που σήμερα αποτελεί κέντρο ιατρικής και επιστημονικής έρευνας. Συνέχισε να ασχολείται με την έρευνα και να εκδίδει βιβλία, ανάμεσα στα οποία τα «Man Unfolding» (1972), «The Survival of the Wisest» (1973), «World Population and Human Values: A New Reality» (1981), και «Anatomy of Reality: Merging of Intuition and Reason» (1983). Ο Δρ. Σολκ πέρασε τα τελευταία χρόνια πραγματοποιώντας έρευνα για τη δημιουργία εμβολίου ενάντια στον ιό HIV.
Εξωτερικοί σύνδεσμοι
Κατηγορία:Αμερικανοί ιατροί Κατηγορία:Επιδημιολόγοι
Αλγόριθμος Χρονοπρογραμματισμού με Βάση την Προτεραιότητα
• Οι διεργασίες λαμβάνουν ένα επίπεδο προτεραιότητας με βάση τη πολιτική του συστήματος,
π.χ. Επείγουσες διεργασίες λειτουργικού συστήματος → διεργασίες λειτουργικού συστήματος παρασκηνίου → αλληλεπιδραστικές διεργασίες Ι/Ο-bound → αλληλεπιδραστικές διεργασίες CPUbound → διεργασίες δέσμης (βλέπε task manager Windows ή εντολή top/nice Linux)
• Η εφαρμογή μπορεί να είναι έμμεση ή άμεση (ρητή αντιστοίχιση επιπέδου με κάποιο αριθμό) ή έμμεση (επιλογή του χρονοδρομολογητή σε κάθε εκτέλεσή του με βάση τις διαθέσιμες διεργασίες).
• Για την αποφυγή πιθανής στέρησης ή λιμοκτονίας (παρατεταμένης μη εκτέλεσης) μιας διεργασίας το επίπεδο προτεραιότητας μπορεί να μειώνεται σε κάθε Ν χτύπους ρολογιού ή κάθε Ν θεματικές εναλλαγές.
• Εναλλακτικά κάθε διεργασία μπορεί να λαμβάνει ένα μέγιστο συνολικό quantum από το οποίο αφαιρείται ένα ποσό κάθε φορά που εκτελείται.
• H προτεραιότητα μπορεί να μεταβάλλεται δυναμικά με βάση τη τρέχουσα συμπεριφορά της διεργασίας (μετάπτωση από CPU-bound σε I/O-bound ή Ι/Ο-bound μετά από μεγάλη αναμονή Ε/Ε).
• Συνήθως στα σύγχρονα συστήματα τα επίπεδα προτεραιότητας υλοποιούνται με διαφορετικές ουρές. Οι διεργασίες εκχωρούνται κατ’ αρχήν σε μια ουρά
• Οι αλληλεπιδραστικές διεργασίες ανήκουν στις ουρές υψηλής προτεραιότητας, ενώ οι διεργασίες δέσμης στις ουρές χαμηλής προτεραιότητας.
• Οι προσαρμογές των επιπέδων προτεραιότητας σημαίνουν μετακίνηση της διεργασίας από μια ουρά σε άλλη.
• Σύστημα με τέσσερα επίπεδα προτεραιότητας: κάθε ουρά έτοιμων εργασιών εκτελεί ξεχωριστό αλγόριθμο χρονοπρογραμματισμού (ή τον ίδιο αλγόριθμο με διαφορετικό tunning). Οι ουρές χαμηλότερης προτεραιότητας εξυπηρετούνται μόνο αν οι ουρές ανώτερης προτεραιότητας είναι άδειες.
Κατηγορία:Αλγόριθμοι χρονοπρογραμματισμού
Καλβαντός (νομός)
Το Καλβαντός (γαλλικά: Calvados) είναι γαλλικός νομός στη διοικητική περιοχής της Νορμανδίας. Η INSEE και το ταχυδρομείο του αποδίδουν τον κωδικό 14. Πρωτεύουσα του νομού είναι η Καν. Μεγάλες πόλεις και υπονομαρχίες της είναι οι κοινότητες Μπαγιέ, Λιζιέ και Βιρ-Νορμαντί.
Πριν το 2016 ο νομός Καλβαντός ανήκε στην περιοχή Κάτω Νορμανδία η οποία συνενώθηκε με την Άνω Νορμανδία και πλέον αποτελούν τη νέα διοικητική περιοχή Νορμανδία.
Οι κάτοικοι ονομάζονται Καλβαντοζιέν.
Γεωγραφικά στοιχεία
εναλλ.=|αριστερά|μικρογραφία|260x260εσ|Η παραλία της [[Αρρομάνς, στη θάλασσα τμήμα του στρατιωτικού λιμανιού]] μικρογραφία|380x380εσ|Θέση του νομού Καλβαντός στη [[Νορμανδία (διοικητική περιοχή)|Νορμανδία]] Ο νομός Καλβαντός αποτελεί τμήμα της διοικητικής περιοχής της Νορμανδίας και έχει έκταση 5.535 τετραγωνικά χιλιόμετρα.
Πρωτεύουσα του νομού είναι η Καν (105.403 κατ.), που βρίσκεται σε απόσταση περίπου 201 χιλιομέτρων κατ'ευθεία γραμμή βορειοδυτικά του Παρισιού.
Ο πληθυσμός του νομού ανέρχεται σε 693.679 κατοίκους (2016).
Προς τα βόρεια βρέχεται από τη θάλασσα της Μάγχης σε μια ακτογραμμή 130 χιλιομέτρων. Συνορεύει με άλλους τρεις νομούς της Νορμανδίας: στα ανατολικά με το νομό Ερ, στα νότια με τον Ορν και στα δυτικά με τη Μανς. Επιπλέον, χωρίζεται από το νομό Σεν-Μαριτίμ μόνο από τις εκβολές του Σηκουάνα.
Την περιοχή διαρρέουν ποταμοί που εκβάλουν στη Μάγχη. Ο ποταμός Τουκ διαρρέει κυρίως το Λιζιέ, ο Ορν διαρρέει την Καν, ο Βιρ από την ομώνυμη πόλη Βιρ, οι ποταμοί Ντιβ, Ορμπικέ, και άλλοι.
Καλύπτει δύο πολύ διαφορετικές φυσικές περιοχές: τη λεκάνη του Παρισιού προς τα ανατολικά και την οροσειρά της Αρμορικής προς τα δυτικά.
Τοπωνυμία
Ένας παλιός θρύλος αποδίδει την ετυμολογία του Καλβαντός στο Σαλβαδόρ, ένα πλοίο της ισπανικής Αρμάδας που βυθίστηκε στους βράχους κοντά στην Αρρομάνς το 1588. Ωστόσο, είναι πιθανότερο ότι το όνομα Καλβαντός προέρχεται από το λατινικό calva dorsa ή calva dossa (φαλακρή πλάτη) αναφερόμενο σε δύο υψώματα της ακτής, τα οποία, όταν φαίνονται από τη θάλασσα, φαίνονται φαλακρά λόγω της χαμηλής βλάστησης τους.
Ιστορία
Δείτε επίσης: Νορμανδία (διοικητική περιοχή), Δουκάτο της Νορμανδίας και Απόβαση στη Νορμανδία αριστερά|μικρογραφία|250x250εσ|Χάρτης των παραλιών της Συμμαχικής απόβασης Ο νομός Καλβαντός είναι ένας από τους αρχικά 83 νομούς (σήμερα 101), που δημιουργήθηκαν κατά τη διάρκεια της Γαλλικής Επανάσταση ς στις 4 Μαρτίου 1790, σύμφωνα με το νόμο της 22ας Δεκεμβρίου 1789.
Δημιουργήθηκε από τμήμα της ιστορικής επαρχίας της Νορμανδίας. Το όνομα «Κάτω Ορν» είχε προταθεί αρχικά για το νομό, αλλά τελικά επικράτησε το όνομα Καλβαντός, από το όνομα μιας συστάδας βράχων στην ακτή.
Μέχρι το 2015, μαζί με τους νομούς Μανς και Ορν αποτελούσαν την περιοχή Κάτω Νορμανδία. Στα πλαίσια της εδαφικής μεταρρύθμισης του 2014, η Κάτω Νορμανδία συγχωνεύθηκε με την Άνω Νορμανδία (νομοί Ερ και Σεν-Μαριτίμ) την 1η Ιανουαρίου 2016 και από την συνένωση προέκυψε η νέα διοικητική περιοχή Νορμανδία.
Μετά τη συμμαχική νίκη στο Βατερλώ, τα στρατεύματα της Πρωσίας κατέλαβαν την περιοχή από τον Ιούνιο 1815 έως τον Νοέμβριο 1818.
Κατά τον Β' Παγκόσμιο Πόλεμο, στις 6 Ιουνίου 1944 τα χαράματα, ξεκίνησε η Απόβαση στη Νορμανδία, όπου οι συμμαχικές δυνάμεις αποβίβασαν περίπου 1 εκατ. άνδρες και 180.000 οχήματα στις παραλίες του κόλπου του Σηκουάνα και άρχισε η αντίστροφη μέτρηση της γερμανικής κυριαρχίας.
Οι Σύμμαχοι αποβιβάστηκαν στις ακτές του Καλβαντός και της Μανς. Οι ανατολικές παραλίες της απόβασης αντιστοιχούν στην Ακτή της Νακρ:
Διοικητική διαίρεση
μικρογραφία|380x380εσ|Τα διαμερίσματα του νομού Καλβαντός Ο νομός Καλβαντός αποτελείται από 4 διοικητικά διαμερίσματα, 25 καντόνια και 527 κοινότητες.
Οικονομία
Γεωργία
Στην οικονομία του Καλβαντός παραδοσιακά κυριαρχεί η γεωργία, η κτηνοτροφία, η οστρακοκαλλιέργεια και η τυροκομία.
Η περιοχή του Ωζ έχει μεγάλη παραγωγή βοοειδών για την παραγωγή κρέατος και γάλακτος καθώς και στην τυροκομία. Ο νομός είναι μία από τις περιοχές που παράγεται το γνωστό γαλλικό τυρί Καμαμπέρ. Στις πεδιάδες της Καν και της Φαλαίζ καλλιεργούνται σιτηρά. Η περιοχή Μπεσέν και η Μποκάζ ειδικεύονται στην γαλακτοπαραγωγή. Παράγεται επίσης μηλίτης και από την απόσταξη μηλίτη ορισμένων περιοχών το αλκοολούχο ποτό Καλβαντός, που παίρνει το όνομά του από την περιοχή.
Η περιοχή είναι επίσης γνωστή για τα μήλα της, που προβάλλονται στο λογότυπο του νομού αλλά και για την εκτροφή αλόγων.
Βιομηχανία
Ο νομός Καλβαντός έχει μεγάλη βιομηχανική παράδοση. Τα ανθρακωρυχεία του Λιτρί παρήγαγαν 2,5 εκατομμύρια τόνους μεταξύ του 1744 και του 1880 και από το 1941 έως το 1949 για την τροφοδότηση της νορμανδικής βιομηχανίας, ιδίως τα ασβεστοκάμινα. Για μεγάλο χρονικό διάστημα, η περιοχή της Καν ήταν βιομηχανική. Η Μεταλλουργική Εταιρεία της Νορμανδίας είχε σημαντική παραγωγή χάλυβα μεταξύ 1912 και 1993. Το εργοστάσιο έχει μεταφερθεί στην Κίνα και διατηρεί μόνο ένα φούρνο ως αναμνηστικό.
Ο νομός Καλβαντός σήμερα, είναι ένας σημαντικός κόμβος αυτοκινητοβιομηχανίας με τα εργοστάσια της Renault Trucks και της PSA Peugeot Citroën.
Τα τελευταία δέκα χρόνια, η περιοχή επικεντρώνεται επίσης στις νέες τεχνολογίες και την έρευνα, κυρίως μέσω ενός εργοστασίου της Philips και ενός κοντινού τεχνολογικού πάρκου, καθώς και του Μεγάλου εθνικού επιταχυντή βαρέων ιόντων (Grand National Accelerator for Heavy Ions, GANIL), ένα ερευνητικό κέντρο πυρηνικής φυσικής που βρίσκεται στην Καν.
Ο τουρισμός επίσης είναι ένας από τους κινητήρες της οικονομίας του νομού και της Νορμανδίας. Ο νομός με την πλούσια ιστορία του, τη γαστρονομική κληρονομιά και τις παραλίες του, αποτελεί σημαντικό τουριστικό πόλο έλξης.
Γαστρονομία
μικρογραφία|[[Καμαμπέρ και Πον-λ'Εβέκ]] Η νορμανδική γαστρονομία προσελκύει τουρίστες που αναζητούν «τοπικά προϊόντα». Τα κυριότερα τυριά που παράγονται στο Καλβαντός είναι το καμαμπέρ, που πήρε το όνομά του από την κοινότητα Καμαμπέρ στον γειτονικό νομό Όρν, το Λιβαρό, το Πον-λ'Εβέκ και το Παβέ ντ'Ωζ (Pavé d'Auge).
Τουρισμός
μικρογραφία|250x250εσ|Η παραλία της Ουλγκάτ Ο νομός Καλβαντός είναι μία από τις πιο επισκέψιμες περιοχές της Γαλλίας λόγω των παραθαλάσσιων θερέτρων που είναι από τα πιο διάσημα στη Γαλλία με τα πολυτελή ξενοδοχεία τους, τα καζίνο, το πράσινο τοπίο, τα αρχοντικά, τα κάστρα, τα γραφικά βράχια, την ιστορία του Γουλιέλμου του Κατακτητή, την Καν, το Μπαγιέ, το Λιζιέ, των περίφημων παραλιών της Απόβασης της Νορμανδίας και των πολυάριθμων μουσείων για τον Β' Παγκόσμιο Πόλεμο. Κάθε χρόνο, χιλιάδες τουρίστες επισκέπτονται τα μνημεία της Συμμαχικής απόβασης του 1944, αλλά και τις γραφικές νορμανδικές πόλεις που μοιάζουν με καρτ ποστάλ, όπως το Ονφλέρ.
Σε πιο κομψό στυλ, οι Ντωβίλ και Καμπούρ, τόποι συνάντησης της ευρωπαϊκής αστικής τάξης κατά τη διάρκεια της Μπέλ Επόκ και του Μεσοπόλεμου, πρωταγωνιστούν σε διεθνείς εκδηλώσεις όπως το Φεστιβάλ Κινηματογράφου (Deauville American Film Festival), με την παρουσία πολλών διάσημων ηθοποιών.
Η Φιλντισένια ακτή (Côte de Nacre) και η Ανθισμένη ακτή (Côte Fleurie), όπου βρίσκονται οι κοινότητες Ουλγκάτ, Ντωβίλ, Καμπούρ και Ονφλέρ είναι γεμάτες με βίλες και μικρά αρχοντικά, που χτίστηκαν κατά τη διάρκεια της Μπελ Επόκ.
Στο νομό υπάρχει ένα χωριό που ανήκει στα «Πιο όμορφα χωριά της Γαλλίας», το Μπεβρόν-αν-Ωζ.